**Dabas aizsardzības pārvaldes**

**PAZIŅOJUMS**

**par pretendentu pieteikšanos nomai**

uz zemes vienības ar kadastra apzīmējumu 8015 001 0030daļu 9,4 ha platībā, kas atrodas Gaujas Nacionālā parka teritorijā:

|  |  |
| --- | --- |
| **Nomas objekts** | Neapbūvēta zeme |
| **Kadastra apzīmējums** | 8015 001 0030 |
| **Administratīvā teritorija** | Sigulda |
| **Iznomājamā platība (ha)** | 9,4 ha |
| **Nomas mērķi** | Bioloģiskās daudzveidības uzturēšana zālājos, kas ietver zālāju noganīšanu un/vai pļaušanu, uzturēšanu un atjaunošanu, ievērojot Eiropas Savienības nozīmes biotopu aizsardzības un  apsaimniekošanas vadlīniju[[1]](#footnote-1) (turpmāk – Vadlīnijas) 3.sējumā noteiktās prasības un atbilstoši Līguma 1.5.punktā noteiktā zemesgabala biotopam un potenciālajam biotopam. Veicot Eiropas Savienības (turpmāk – ES) nozīmes biotopu apsaimniekošanu, ES nozīmes zālāju biotopi var pārveidoties par citu ES nozīmes zālāju biotopu, kā arī zemesgabalā ietilpstošās ilggadīgo zālāju platības, kas, uzsākot apsaimniekošanu, neatbilst ES nozīmes zālāju biotopiem, apsaimniekošanas ietekmē var sākt atbilst minimālajiem ES nozīmes zālāju biotopu noteikšanas kritērijiem. Par atbilstošu apsaimniekošanu, kas vērsta uz ES nozīmes zālāju biotopu saglabāšanu, uzskatāma apsaimniekošana, kuras ietekmē zemesgabalā nesamazinās kopējā ES nozīmes zālāju biotopu platība vai tā palielinās, parkveida pļavās un ganībās netiek iznīcināts kokaugu segums, kā arī pieaug zālājā sastopamo indikatorsugu skaits. |
| **Nomas maksa** | 1,5% no zemes vienības daļas kadastrālās vērtības, bet ne mazāk par 28,00 EUR **(**bez pievienotās vērtības nodokļa) |
| **Citi iznomāšanas nosacījumi** | 1. nosacījumus skatīt Nomas līguma projektā |
| **Iznomāšanas termiņš** | **5 gadi** |
| **Nomas līguma projekts** | [**Nomas līguma projekts**](https://www.daba.gov.lv/lv/media/14165/download) |
| **Kontaktpersona objekta apskatei** | Evita Zemlīte, tel. nr. 26408429 |
| **Pieteikšanās termiņš** | Līdz 2024. gada 5. aprīlim |
| **Pieteikuma veidlapa** | [Pieteikuma veidlapa](https://www.daba.gov.lv/lv/media/14192/download) |
| **Pieteikuma iesniegšanas vieta** | **Dabas aizsardzības pārvalde,**  Baznīcas iela 7, Sigulda vai  e-pasta adrese: pasts@daba.gov.lv |
| **Pieteikuma iesniegšanas veids** | Personīgi, pa pastu vai elektroniski parakstīta dokumenta veidā |

**Par pretendentu pieteikšanos valstij piederošās zemes nomai**

* Dabas aizsardzības pārvalde šajā sadaļā publicē paziņojumu par iespēju pretendentiem pieteikties zemes nomai atbilstoši Ministru kabineta 2018.gada 19.jūnija noteikumiem Nr.350 “Publiskas personas zemes nomas un apbūves tiesības noteikumi” 29.4.punktā noteiktajam izņēmumam, kas ļauj nerīkot izsoli, ja neapbūvēts zemesgabals **tiek** **iznomāts biedrībām vai nodibinājumiem**, kuru darbība sniedz nozīmīgu labumu sabiedrībai vai kādai tās daļai, it sevišķi, ja tā vērsta uz labdarību, cilvēktiesību un indivīda tiesību aizsardzību, pilsoniskas sabiedrības attīstību, izglītības, zinātnes, kultūras un veselības veicināšanu un slimību profilaksi, sporta atbalstīšanu, vides aizsardzību, palīdzības sniegšanu katastrofās un ārkārtas situācijās, sabiedrības, it īpaši trūcīgo un sociāli mazaizsargāto personu grupu, sociālās labklājības celšanu, kā arī starptautiskajām organizācijām ar nosacījumu, ka nomnieks neapbūvētajā zemesgabalā neveic saimniecisko darbību, kurai samazinātas nomas maksas piemērošanas gadījumā atbalsts nomniekam kvalificējams kā komercdarbības atbalsts;
* Ja piesakās vairāki pretendenti, tiek rīkota nomas tiesību izsole.
* Objektu neiznomā pretendentam, ja pēdējā gada laikā no pieteikuma iesniegšanas dienas Dabas aizsardzības pārvalde ir vienpusēji izbeigusi ar to citu līgumu par nomnieka pienākumu nepildīšanu, vai arī ir stājies spēkā tiesas nolēmums, uz kura pamata pretendenta rīcības dēļ tika izbeigts cits ar iznomātāju noslēgts līgums.
* Pieteikums automātiski tiks anulēts, ja pretendents 5 darba dienu laikā pēc Dabas aizsardzības pārvaldes uzaicinājuma nosūtīšanas neparakstīs nomas līguma projektu. Šajā gadījumā nomas tiesības tiks piedāvātas nākamajam pretendentam, neizsludinot atkārtotu pieteikšanos.
* Zemes vienības daļas grafiskā shēma redzama Nomas līguma pielikumā.

1. <https://nat-programme.daba.gov.lv/public/lat/publikacijas_un_dokumenti/#vadlinijas> [↑](#footnote-ref-1)